Media 24 - 2015 Geintegreerde Jaarsverslag Aan Aandeelhouers Van Welkom Yizani - Vergoedingsverslag
Die mensehulpbronne- en vergoedingskomitee, onder voorsitterskap van mev Ruda Landman, bestaan slegs uit onafhanklike nie-uitvoerende direkteure. Mnr Neil van Heerden was ’n lid van die komitee tot met sy uittrede op 31 Maart 2015. Prof Debra Meyer is met ingang van 1 April 2015 as lid van die komitee aangestel. Nie-uitvoerende direkteure en sekere lede van bestuur woon, waar gepas, vergaderings op uitnodiging by. Hierdie komitee het die afgelope finansiële jaar vyf keer vergader.
bepaal en keur die groep se algemene vergoedingsbeleid goed. Laasgenoemde moet by elke algemene jaarvergadering voorgelê word vir ’n nie-bindende adviserende stem deur aandeelhouers
stel ’n jaarlikse vergoedingsverslag op vir insluiting by die maatskappy se geïntegreerde jaarverslag
hersien en keur jaarliks die vergoedingspakkette van topbestuur goed, insluitend aansporingskemas en verhogings, en verseker dat die pakkette gepas en in ooreenstemming met die vergoedingsbeleid is
beoordeel jaarliks die uitvoerende hoof se prestasie
hersien jaarliks die vergoeding van nie-uitvoerende direkteure in die direksie en sy komitees; voorstelle moet by die direksie aanbeveel word vir finale goedkeuring deur aandeelhouers by die algemene jaarvergadering; en vergoeding moet vooraf deur aandeelhouers goedgekeur word
kom gedelegeerde verantwoordelikhede na met betrekking tot die Media24-groep se aandeelgebaseerde aansporingsplanne, byvoorbeeld die aanstelling van trustees en nakomingsbeamptes
keur aanstellings en bevorderings van topbestuur goed
evalueer voorvalle van onetiese gedrag deur senior bestuurders en die uitvoerende hoof
hersien jaarliks die maatskappy se kode vir sake-etiek en -gedrag
hersien jaarliks die komitee se handves en doen, indien gepas, aanbevelings rakende nodige wysigings daaraan vir goedkeuring deur die direksie
keur wysigings goed aan die Media24-groep se aandeelgebaseerde aansporingsplanne
doen jaarlikse selfevaluering van die doeltreffendheid van die komitee en doen verslag oor hierdie bevindings aan die direksie, en
hersien planne ten opsigte van diensbillikheid en vaardigheidsontwikkeling in die werkplek.
Media24 se vergoedingstrategie is daarop gemik om bekwame leiers te lok, te motiveer en te behou in sy strewe om volhoubare aandeelhouerswaarde te skep. Ons poog om entrepreneurs, asook die beste kreatiewe ingenieurs en joernaliste, te lok om die waarde van die groep uit te bou, en om topprestasie te erken.
Ons vergoedingsbeleid en -praktyke laat strook die vergoeding en aansporing van bestuur en werknemers met die groep se sakestrategie vir die lang termyn.
om uitnemende prestasie te ondersteun en bevorder
om aan uiteenlopende behoeftes oor verskillende kulture heen te voldoen, en
Media24 het ’n geïntegreerde benadering tot sy vergoedingstrategie, met ’n gebalanseerde ontwerp waarin beloningskomponente in lyn gebring is met Media24 se strategiese rigting en besigheidspesifieke waardedryfvere.
Nie-uitvoerende direkteure kry jaarlikse vergoeding in plaas van ’n betaling per vergadering. Dit is ter erkenning van die deurlopende verantwoordelikheid van direkteure vir die doeltreffende beheer van die maatskappy. Hierdie vergoeding word aangevul met vergoeding vir dienste in die komitees van die direksie. Die voorsitter van die direksie, asook die voorsitters van die komitees, ontvang ’n premie.
Met die vergoeding van bestuurshoofde streef die groep daarna om bevoegde en toegewyde leiers te lok, te motiveer en te behou en sodoende volhoubare aandeelhouerswaarde te skep. Ons poog om topprestasie te erken en entrepreneurs, asook die beste joernaliste en ingenieurs, te lok om die waarde van die groep verder uit te bou. Die vergoedingsbeleid is daarop gemik om hierdie doelwit te bereik. Die fokus is dus nie primêr op die gewaarborgde jaarlikse vergoedingspakket nie, maar eerder op individuele aansporingsplanne wat aan die skep van aandeelhouerswaarde gekoppel is.
In hierdie konteks struktureer Media24 gewoonlik pakkette op die grondslag van totale koste vir die maatskappy (wat ’n basiese salaris insluit, en moontlik ’n motortoelae, pensioen, mediese fonds en ander opsionele voordele). Hierbenewens kwalifiseer die meeste bestuurshoofde vir individuele en/of spanprestasie-aansporings. Op senior vlak vermy ons standaardpakkette en probeer ons die vergoedingstruktuur aanpas by die behoeftes van die betrokke onderneming.
Vergoedingspakkette word jaarliks hersien en gemonitor en met gerapporteerde syfers vir soortgelyke poste vergelyk om te verseker dat hulle billik en versoenbaar is. Pakkette in die Media24-groep word gestruktureer om in ooreenstemming met die mediaan van die mark te wees, maar met die voorbehoud dat dit vir sleuteltalent op professionele en bestuursvlak nader aan of in die boonste kwartiel van portuurmaatskappye moet wees. Ons het nie ’n spesifieke groepsbeleid om byvoorbeeld die mediaan te betaal nie.
Die jaarlikse bonus kan uit ’n veranderlike komponent bestaan wat daarvan afhang of finansiële en bedryfsdoelwitte bereik is, asook vaste bedrae vir die bereiking van spesifieke afsonderlike doelwitte. Daar word jaarliks vooruit ooreengekom op die aansporing vir elke bestuurder. Aansporings berus op teikens wat verifieerbaar is en by die groep se sakeplan, risikobestuursbeleid en strategie inskakel. Indien teikens nie behaal word nie, word geen bonus betaal nie.
Langtermyn-aansporings is gewoonlik aandeelgebaseerde aansporingskemas ten opsigte van Media24-aandele en/of aandele of aansporingsregte in die onderskeie maatskappye of filiale. Hierdie regte vestig gewoonlik oor ’n tydperk van vier of vyf jaar en moet binne vyf tot 10 jaar ná die toekenningsdatum uitgeoefen word. Die aandele/aansporingsregte is nie gratis nie. Die aandele/aansporingsregte word teen markwaarde op die toekenningsdatum vir die werknemer aangebied. Werknemers vind dus slegs daarby baat indien hulle, saam met kollegas in daardie eenheid, oor die vestigingstydperk bekomende waarde kan skep. Die prestasievoorwaarde is dus om netto nuwe waarde bo die waarde op die uitreikingsdatum te skep. Die mensehulpbronne- en vergoedingskomitee hersien die aandeeltoekennings jaarliks (op verskillende tye in die jaar). Voorts, indien ’n bepaalde maatskappy in die groep gedurende die jaar persone in diens neem, kan die mensehulpbronne- en vergoedingskomitee ook besluit om op daardie tydstip toekennings aan die betrokke persone toe te staan. Geen aandele/aansporingsregte word gedurende ’n geslote handelstydperk toegeken nie en die terugdatering van toekennings word verbied. Geen onderwater-aandele/-aansporingsregte sal herprys en outomaties weer toegeken word nie. Riglyne is vir toekennings vasgestel.
Bestuurslui se kontrakte is gewoonlik aan plaaslike diensvoorwaardes onderworpe. Topbestuur en nie-uitvoerende direkteure se kontrakte bevat nie “goue valskerm”-klousules nie. Geen kontrak is aan beperkingsbetalings gekoppel nie.
Die groep het ’n aantal aandeelgebaseerde aansporingskemas. Volledige besonderhede verskyn in die finansiële jaarstate, wat by www.media24.com beskikbaar is. Daar is geen verwatering nie, aangesien dit aandeelaansporingsregte is. Daar is ’n bepaalde maksimum getal aandele/aandeelaansporingsregte wat gemiddeld of aan enige individu toegeken mag word.
Die direksie het ’n beleid aanvaar vir prosedures vir die aanstelling en oriëntering van direkteure. Die nominasiekomitee beoordeel van tyd tot tyd die vaardighede wat deur nie-uitvoerende direkteure in die direksie verteenwoordig word en besluit of hierdie vaardighede aan die maatskappy se behoeftes voldoen. Jaarlikse selfbeoordelings deur die direksie en sy komitees help hiermee. Direkteure word genooi om voorstelle te maak om potensiële kandidate te identifiseer. Die lede van die nominasiekomitee, wat almal onafhanklik is, stel geskikte kandidate vir oorweging deur die direksie voor. ’n Evaluering van die geskiktheid en gepastheid van elke kandidaat word gedoen.
Alle nie-uitvoerende direkteure is elke drie jaar onderhewig aan uittrede en herkiesing deur aandeelhouers. Voorts is alle nie-uitvoerende direkteure in die geval van ’n tussentydse aanstelling onderhewig aan verkiesing deur aandeelhouers, by die eerste gepaste geleentheid. Die name van nie-uitvoerende direkteure wat vir verkiesing of herkiesing voorgelê word, word vergesel van kort biografiese besonderhede om aandeelhouers in staat te stel om ’n ingeligte besluit oor hul verkiesing te neem. Nie-uitvoerende direkteure word nie outomaties weer aangestel nie.
Vergoeding vir dienste as direkteure 3 456 4 248
Vergoeding vir dienste as direkteure van filiaalmaatskappye 615 299
Direkteursgelde 2 460 2 825
Komitee- en trusteevergoeding 1, 2 996 1 423
Uitvoerende direkteure en sleutelbestuur se vergoeding het altesaam R40m bedra (2014: R55m). Dit het bestaan uit korttermyn-werknemervoordele van R38m (2014: R44m), ná-aftredevoordele van R3m (2014: R3m) en aandeelgebaseerde betalings van Rnul (2014: R8m).